ได้ทานร้านนี้มาทานแล้ว เพิ่งมารีวิวค่ะ เคยไปทานที่สาขา the crystal ราชพฤกษ์แล้วติดใจ พอเห็นมาเปิดที่ central world โอ้ เดินทางสะดวกเลย นัดเพื่อนสิคะ รออะไร 

จริงๆสั่งเยอะมากกกกก อร่อยมากกกกก ทุกอย่าง แต่ลืมถ่ายรูปบ้างอะไรบ้าง เพราะมัวแต่เม้าท์มอยกัน สุดท้ายได้ถ่ายไม่กี่เมนู

ของคาวอร่อยทุกอย่างจริงๆ ย้ำว่าทุกอย่าง!! ถูกปากเราและเพื่อนๆทั้งโต๊ะ

ซี่โครงชีสลาวา ซี่โครงจะนุ่มอะไรเบอร์นั้น เนื้อนุ่มล่อนออกจากกระดูกอย่างง่ายดาย เสิร์ฟมากับชีสกะทะร้อน รู้สึกพิเศษตรงที่ คาดว่าส่วนผสมชีสในกะทะ ทางร้านน่าจะทำสูตรผสมอะไรพิเศษลงไป เพราะพอทิ้งไว้ มันไม่ไหม้ติดกะทะเหมือนที่อื่น และมันไม่เป็นก้อนแข็งด้วย อร่อยเข้ากันมากกก

สปาเก็ตตี้คอร์นบีฟ คือชอบกินเนื้อมาก หาร้านที่ผัดคอร์นบีฟได้อร่อยๆยาก ส่วนมากผัดแฉะเกินไป ร้านนี้ผัดคอร์นบีฟแห้งกรอบ ส่วนรสชาติสปาเก็ตตี้จานนี้เป็นแบบแห้ง เผ็ดๆหน่อย หอมเครื่องเทศ เด็ดมาก

การบริการ ความสะอาดดีเริ่ด ไม่ต้องบรรยาย ไว้จะกลับมาร้านนี้อีก ชอบจริงๆ